Enda tidligere foretok den italiensk-franske filologen Joseph Scaliger (1540–1609) sine beregninger. I 1583 utga han («Om forbedring av tidsregningen»), hvor han beskrev forskjellige tidligere kronologier, og ut fra disse hadde han utarbeidet en kronologi over antikkens historie. Scaliger gav seg også i kast med de bibelske slektstavlene, og ved å lage kalkyler ut fra disse mente han å kunne tidfeste verdens skapelse til 23. april 3949 f.Kr., et år ikke så langt fra det Johannes Kepler senere regnet seg frem til (3992 f.Kr.). Joseph Scaliger kom til 3949 f.Kr, mens både Newton og den danske presten Enevold Ewald, beregnet verdens skapelse til 4000 f.Kr., jfr Usshers kronologi.